[{"text_idx": "#000001", "text": "Viimase to\u0303uke annab lasteaialaste seksuaalkasvatust ka\u0308sitlev ERR:i saade Suud puhtaks. Rita Holm kohtub psu\u0308hholoog Evelin Kalaga ja nii alustabki 2019. aasta augustis Eestis esimene tugigrupp lapsepo\u0303lves seksuaalva\u0308givalda kogenud ta\u0308iskasvanutele. Malli vo\u0303etakse Soomes juba 30 aastat tegutsenud Defins Ry analoogsetest gruppidest. Delfinsi loal saame kasutada ka nende va\u0308ljato\u0308o\u0308tatud reegleid, mida ta\u0308iendame vastavalt Eesti grupi vajadustele. Osa grupijuhtidest ka\u0308ib kogemusi omandamas Soome gruppides."}, {"text_idx": "#000002", "text": "Ohvriabi pakub abi ja otsustab rahastada tugigruppide tegevust kuni 2020.aasta lo\u0303puni, mille eest oleme va\u0308ga ta\u0308nulikud!"}, {"text_idx": "#000003", "text": "Pa\u0308rast \u201dPealtna\u0308gija\u201d osa 2020.aasta septembris, kui tugigrupi liige Kadri ra\u0308a\u0308gib avameelselt enda loo ning pa\u0308rast Eesti Ekspressis ilmunud arvamuslugu intsestist, kirjutab kontaktmeilile 70(!) inimest sooviga tulla tugigruppi. Paljud nendest ra\u0308a\u0308givad lapsepo\u0303lves kogetud va\u0308a\u0308rkohtlemisest esimest korda elus, sest su\u0308u\u0308- ja ha\u0308bitunne on seda takistanud. Nu\u0308u\u0308d tuleb tegutseda kiiresti, sest inimesed ootavad. To\u0308o\u0308d on palju: intervjuud gruppi tulijatega, grupijuhtide ettevalmistamine jne. Juba oktoobris suudab Rita Holm to\u0308o\u0308le panna kaks uut gruppi Tartus ja kaks uut gruppi Tallinnas. Novembris alustab to\u0308o\u0308d Paide grupp ja Tallinna vene grupp."}, {"text_idx": "#000004", "text": "2020. aasta lo\u0303pus lo\u0303peb Ohvriabi rahastus ja 2021. aasta alguses loovad tugigruppide looja seksuoloog Rita Holm ja Paide grupijuht psu\u0308hholoog Margit Jullinen mittetulundusu\u0308hingu MTU\u0308 EESTI SV TUGIGRUPID. Algus on raske: tuleb leida rahastajaid, kirjutada projekte jne. Siinjuures suured ta\u0308nud inimestele, kes on meid juba rahaliselt toetanud ja iga va\u0308ike annetus on u\u0308htmoodi ta\u0308htis. Ta\u0308nud ka LGBT U\u0308hingule ja Feministeeriumile, kes on lahkelt meie MTU\u0308 rekvisiite jaganud."}, {"text_idx": "#000005", "text": "Suured ta\u0308nuso\u0303nad ka Tartu koolipoisile Marten Sten Rahuojale, kes on heategevuse korras loonud meile suurepa\u0308rase kodulehe."}, {"text_idx": "#000006", "text": "Ta\u0308naseks tegutseb meie MTU\u0308:l Tallinnas kolm eestikeelset gruppi, Tartus kaks, Paides u\u0308ks ja Pa\u0308rnus o\u0303ks grupp. Lisaks on veel ka veebigrupp. Loomisel on meeste grupp. Osalejaid gruppides keskmiselt 120, arv muutub pidevalt On hea, et ka va\u0308a\u0308rkoheldud mehed on leidnud tee meie juurde, ta\u0308naseks on neid juba nii palju, et u\u0308ritame ka\u0308ivitada la\u0308hiajal eraldi grupi meestele. Meie gruppides ei ole u\u0308lemist vanusepiiri, ootame liituma ka pensionieas inimesi, abi otsida ei ole kunagi liiga hilja. Tugigrupid kogunevad kord kuus ja neid juhivad kaks grupijuhti, kes on saanud vastava ettevalmistuse. Meie grupid ei saaks to\u0308o\u0308tada ilma tublide grupijuhtideta, kellest vo\u0303ib lugeda kohast Meie tiim. U\u0308ks grupijuhtidest tegutseb ka kogemusno\u0303ustajana."}, {"text_idx": "#000007", "text": "Meil on kaks tradistiooni: jaanuari alguses toimuv talvekool ja augustis toimuv suvelaager."}, {"text_idx": "#000008", "text": "Grupid ei ole teraapiagrupid, kuid soovi korral aitavad korraldajad leida ka seksuaalva\u0308givalla teemaga tegelevat terapeuti. Tugigrupp on ideeliselt, sooliselt ja usuliselt vaba. Gruppides osalevad eri soost ja seksuaalse identiteediga inimesed. Kogunemistel ra\u0308a\u0308gitu on ta\u0308iesti salastatud, seda ei jagata ko\u0303rvalistele isikutele. Grupis osalejate andmeid ei avalikustata. Grupis ja\u0308rgitakse hea ka\u0308itumise reegleid ja austatakse inimeste usulist ja kultuuritausta."}, {"text_idx": "#000009", "text": "Ootame ko\u0303iki, kes on kogenud lapsepo\u0303lves seksuaalset va\u0308a\u0308rkohtlemist abi otsima ja meiega liituma!"}, {"text_idx": "#000010", "text": "Meie grupijuhid on ko\u0303ik oma ala professionaalid, kes teevad to\u0308o\u0308d su\u0308damega. Ko\u0303ik on la\u0308binud seksuaalva\u0308givalla koolitusi ja osa ka\u0308inud kogemusi omandamas ka Soome vastavates tugigruppides. Grupijuhid on usaldusva\u0308a\u0308rsed, ausad ja empaatilised. Nende poole on kerge oma murega po\u0308o\u0308rduda ja abi paluda."}, {"text_idx": "#000011", "text": "MTU\u0308 Looja, koordinaator ja grupijuht"}, {"text_idx": "#000012", "text": "Olen suure osa oma elust to\u0308o\u0308tanud koolis ja lasteaias, to\u0308o\u0308 lastega on mulle eriti su\u0308damela\u0308hedane."}, {"text_idx": "#000013", "text": "58-aastaselt tegin enda elus suure po\u0308o\u0308rde \u2013 la\u0308ksin o\u0303ppima seksuaalkasvatajaks ja -no\u0303ustajaks ning otsustasin enda elu pu\u0308hendada seksuaalva\u0308givalla ohvrite abistamisele."}, {"text_idx": "#000014", "text": "Lisaks sellele no\u0303ustan soovijaid seksuaalsuse ja intiimeluga seotud ku\u0308simustes ning koolitan intellektipuudega inimesi ja nendega to\u0308o\u0308tavat personali. Tegutsen ka to\u0303lkijana. Olen to\u0303lkinud soome keelest eesti keelde seksuaalsust ka\u0308sitlevaid raamatuid ja kirjutan vahel ka sellealaseid artikleid. Olen alati valmis o\u0303ppima uusi asju ja meeleldi jagan oma teadmisi ka teistega. Juhin ise mitut gruppi ning koordineerin ko\u0303ikide gruppide ja grupijuhtide to\u0308o\u0308d."}, {"text_idx": "#000016", "text": "Kolm ta\u0308htsat so\u0303na minu elus: positiivsus, ausus, empaatia."}, {"text_idx": "#000019", "text": "Olen saanud suure kogemuse ja kliendipagasi erinevate projektide kaudu psu\u0308hholoogilist no\u0303ustamist osutades. Pean va\u0308ga oluliseks elukestvat o\u0303pet ning eneseta\u0308iendamist ja seeto\u0303ttu olen la\u0308binud ka mitmeid ta\u0308ienduskoolitusi."}, {"text_idx": "#000020", "text": "Hetkel juhin lisaks individuaalsetele ja pereno\u0303ustamistele Paides tugigruppi lapseeas seksuaalselt va\u0308a\u0308rkoheldud ta\u0308iskasvanutele, viin la\u0308bi vanemlusprogrammi \u201eImelised aastad\u201c, olen koolitaja-psu\u0308hholoog koolitus- ja no\u0303ustamisprojektis \u201e55+ Kuidas edasi?\u201c, no\u0303ustan Madala La\u0308ve Keskuse kliente. Minu klientideks on ka o\u0303pilased erinevates Ja\u0308rvamaa koolidest, nende vanemad, o\u0303petajad, koolipersonal. Annan Aravete Keskkoolis gu\u0308mnasistidele psu\u0308hholoogia ja perekonnao\u0303petuse kursusi."}, {"text_idx": "#000023", "text": "To\u0308o\u0308tan erinevates projektides ta\u0308iskasvanute koolitajana, olen PREP-paarisuhtekoolitaja, vanemlusprogrammi Imelised Aastad grupijuht ning koolitan ka na\u0308iteks tugiisikuid. Minu peamisteks koolitusteemadeks on emotsionaalse intelligentsusega seotud teemad \u2013 enesetundmine, motivatsioon, tunnetega toimetulek, suhtlemisoskused, aga ka arengupsu\u0308hholoogia ja karja\u0308a\u0308riteemad jms."}, {"text_idx": "#000024", "text": "Olen enda elus la\u0308bi elanud mitmeid suuri kriise ja traumasid, nendega tegelemine on mulle va\u0308ga palju o\u0303petanud, na\u0308iteks et mo\u0303istetud olemisel on tervendav mo\u0303ju ning ra\u0308a\u0308kimine inimestega, kel on elus sarnased kogemused, on tohutult vabastav ja jo\u0303uduandev."}, {"text_idx": "#000026", "text": "Peaaegu juba 17 aastat olen tegutsenud sotsiaalvaldkonnas, projektide kirjutamine on minu suur kirg. Inimeste abistamine ja juhendamine on minu su\u0308dame to\u0308o\u0308 ja kutsumus. Ma pean end o\u0303nnelikuks inimeseks ja minu su\u0308dame soov on ka teisi nakatada o\u0303nnega \ud83d\ude42"}, {"text_idx": "#000027", "text": "Mind on kogu teadliku elu huvitanud suhted ja psu\u0308hholoogia, inimeste aitamine on mulle va\u0308ga su\u0308damela\u0308hedane. Oman magistrikraadi psu\u0308hholoogias, koolipsu\u0308hholoogi kutset (tase 7) ja psu\u0308hholoog-no\u0303ustaja kutset (tase7)."}, {"text_idx": "#000028", "text": "Mulle meeldib, kui mu to\u0308o\u0308 on vaheldusrikas ning annab teadmisi erinevatest valdkondadest. To\u0308o\u0308s lastega na\u0308en, kui oluline on pere ja vanemluse osa lapse arengus ja to\u0308o\u0308s ta\u0308iskasvanutega na\u0308en, kui paljude probleemide juured pa\u0308rinevad lapsepo\u0303lvest, lapsepo\u0303lves omandatud uskumustest ja skeemidest ning varasematest la\u0308bito\u0308o\u0308tamata ja\u0308a\u0308nud traumadest."}, {"text_idx": "#000029", "text": "Pean oma to\u0308o\u0308s oluliseks pidevat enesearengut ja- ta\u0308iendamist. Olen la\u0308binud pereteraapia algkursuse ning kognitiiv- ka\u0308itumisteraapia po\u0303hiva\u0308ljao\u0303ppe, osalen skeemiteraapia va\u0308ljao\u0303ppes. To\u0308o\u0308s kasutan palju ka mindfulnessi e. teadvelolekutehnikaid."}, {"text_idx": "#000030", "text": "Teraapias pean va\u0308ga oluliseks usaldust, hoolivust ja austust, usun, et usalduslik terapeutiline suhe on inimese paranemisel va\u0308ga oluline ja peamine, ilma selleta tehnikad ei toimi."}, {"text_idx": "#000031", "text": "Ennast aitab mul korras hoida looduses viibimine ja oma hobidega tegelemine, jo\u0303udumo\u0308o\u0308da tegelen heategevuse ja ha\u0308ttasattunud loomade abistamisega. Elu on va\u0308ga huvitav, nakatun ja vaimustun kergesti erinevatest tegevustest, mis teevad mind o\u0303nnelikuks."}, {"text_idx": "#000032", "text": "13 aastat olen panustanud sellesse, et va\u0308givaldses suhtes elavad inimesed saaksid laiapo\u0303hjalist abi va\u0308givaldsest suhtest va\u0308ljumisel. Ma pean va\u0308ga oluliseks inimo\u0303igusi ja seda, et igau\u0308hel on oma elus o\u0303igus otsustada ja vastutada teda puudutavate valikute u\u0308le. Mulle on va\u0308ga oluline, kui saan oma to\u0308o\u0308ga tuua inimestele tagasi naeratuse na\u0308ole ja sa\u0308ra silmadesse."}, {"text_idx": "#000033", "text": "Peale omandanud majandusliku ko\u0303rghariduse olen ta\u0308iendanud end psu\u0308hholoogias ja loovteraapias, kriisino\u0303ustamises, ru\u0308hmato\u0308o\u0308 ja meeskondade juhtimises ja paljudes no\u0303ustamistehnikates. Pean va\u0308ga oluliseks inimeseks olemise mo\u0303istmisel neurolingvistilist teraapiat, milles mul on meistri tase."}, {"text_idx": "#000035", "text": "Kui inimesel on oskus ja teadmised, mida teistega jagada, siis aitamine ja hoolimine ei olegi to\u0308o\u0308 vaid elustiil."}, {"text_idx": "#000036", "text": "Minu jaoks on oluline, et me ra\u0308a\u0308gime ning teavitame u\u0308hiskonda seksuaalva\u0308givalla kohta. Sellega loome u\u0308hiskonna, kus ohvrid julgevad oma lugudega va\u0308lja tulla. Samuti harime ning aitame ennetada tulevasi juhtumeid. Sellest ka minu roll MTU\u0308 SV Tugigrupis, et olla olemas ja olla abiks."}]